# Bill Thomas

Bill Thomas (Chicago, Estats Units 1921 - Beverly Hills 2000) fou un dissenyador de roba estatunidenc de pel·lícules, guanyador d'un premi Oscar.

## Biografia

Va néixer el 13 d'octubre de 1921 a la ciutat de Chicago, població situada a l'estat d'Illinois.
Va morir a la seva residència de Beverly Hills (Los Angeles, Califòrnia) el 30 de maig del 2000 a conseqüència d'una dolència cardíaca a l'edat de 78 anys.

## Carrera artística

Al llarg de la seva carrera participà en més de 150 produccions cinematogràfiques, destacant la seva col·laboració a The Prince Who Was a Thief (1951) de Rudolph Maté; Bronco Buster (1952) de Budd Boetticher; The World in His Arms (1952) de Raoul Walsh; Magnificent Obsession (1954), All That Heaven Allows (1955), Written on the Wind (1956) i Imitation of Life (1959), totes elles de Douglas Sirk; Touch of Evil (1958) d'Orson Welles; This Earth Is Mine (1959) de Henry King; Operation Petticoat (1959) de Blake Edwards; Espàrtac (1960) de Stanley Kubrick, per la qual guanyà el seu únic oscar al millor vestuari; The Parent Trap (1961) de David Swift; It's a Mad Mad Mad Mad World (1963) i El vaixell dels bojos (1965), ambdues de Stanley Kramer; The Americanization of Emily (1964) d'Arthur Hiller; La rebel (1965) de Robert Mulligan; Cat Ballou (1965) d'Elliot Silverstein; Mary Poppins (1964), The Love Bug (1968) i Bedknobs and Broomsticks (1971), ambdues de Robert Stevenson; The Gypsy Moths (1969) de John Frankenheimer; La fuga de Logan (1976) de Michael Anderson.

## Premis i nominacions
### Premis Oscar

| Any | Categoria | Pel·lícula | Resultat |
| 1960 | Millor vestuari - color | Espàrtac juntament amb Arlington Valles | Guanyador |
| 1960 | Millor vestuari - blanc i negre | Seven Thieves | Nominat |
| 1961 | Millor vestuari - color | Babes in Toyland | Nominat |
| 1962 | Millor vestuari - color | Bon Voyage! | Nominat |
| 1963 | Millor vestuari - blanc i negre | Joguines a les golfes | Nominat |
| 1965 | Millor vestuari - blanc i negre | El vaixell dels bojos juntament amb Jean Louis | Nominat |
| 1965 | Millor vestuari - color | La rebel juntament amb Edith Head | Nominat |
| 1967 | Millor vestuari | The Happiest Millionaire | Nominat |
| 1970 | Millor vestuari | The Hawaiians | Nominat |
| 1971 | Millor vestuari | Bedknobs and Broomsticks | Nominat |

### Premis Saturn

| Any | Categoria | Pel·lícula | Resultat |
| Premi Saturn 1976 | Millor vestuari | La fuga de Logan | Guanyador |

### Premis del gremi de vestuari

| Any | Categoria | Resultat |
| 2006 | Saló de la fama | Guanyador |

## Referències

* ↑ «33rd Academy Awards (1961)» (en anglès). Acadèmia de les Arts i les Ciències Cinematogràfiques. [Consulta: 7 gener 2023].
* ↑ «34th Academy Awards (1962)» (en anglès). Acadèmia de les Arts i les Ciències Cinematogràfiques. [Consulta: 7 gener 2023].
* ↑ «35th Academy Awards (1963)» (en anglès). Acadèmia de les Arts i les Ciències Cinematogràfiques. [Consulta: 7 gener 2023].
* ↑ «36th Academy Awards (1964)» (en anglès). Acadèmia de les Arts i les Ciències Cinematogràfiques. [Consulta: 7 gener 2023].
* ↑ «38th Academy Awards (1966)» (en anglès). Acadèmia de les Arts i les Ciències Cinematogràfiques. [Consulta: 7 gener 2023].
* ↑ «40th Academy Awards (1968)» (en anglès). Acadèmia de les Arts i les Ciències Cinematogràfiques. [Consulta: 7 gener 2023].
* ↑ «43rd Academy Awards (1971)» (en anglès). Acadèmia de les Arts i les Ciències Cinematogràfiques. [Consulta: 7 gener 2023].
* ↑ «44th Academy Awards (1972)» (en anglès). Acadèmia de les Arts i les Ciències Cinematogràfiques. [Consulta: 7 gener 2023].
* ↑ «Saturn Awards (1983)» (en anglès). Academy of Science Fiction, Fantasy & Horror Films. [Consulta: 6 gener 2023].